open-index/open-wikipedia-markdown huggingface dataset:
נעמי בלחסן

**נעמי בלחסן** (נולדה ב-6 באפריל 1980) היא כדורגלנית עבר ישראלית ששיחקה בעמדת המגן באס"א תל אביב ובנבחרת ישראל בכדורגל נשים.

## קריירת מועדונים
בין השנים 1998 ל-2015 שיחקה בלחסן כמגן בקבוצת הכדורגל אס"א תל אביב. במהלך תקופתה במועדון זכתה במספר אליפויות וגביעי מדינה. עם אס"א תל אביב זכתה, בין היתר, שבע פעמים באליפות ליגת העל בכדורגל נשים (2000, 2010, 2011, 2012, 2013, 2014, 2015) ושלוש פעמים בגביע המדינה בכדורגל נשים (2011, 2012, 2014).

## קריירה בנבחרת
בין השנים 1998 ל-2008 שיחקה בלחסן בנבחרת ישראל בכדורגל נשים. היא רשמה לזכותה 21 הופעות בין-לאומיות.

## תארים
* ליגת העל בכדורגל נשים (7): 1999–2000, 2009–10, 2010–11, 2011–12, 2012–13, 2013–14, 2014–15
* גביע המדינה בכדורגל נשים (3): 2010–11, 2011–12, 2013–14

## קישורים חיצוניים

## הערות שוליים

קטגוריה:מגנות כדורגל
קטגוריה:כדורגלניות אס"א תל אביב
קטגוריה:כדורגלניות ישראליות
קטגוריה:ילידי 1980
עמית כהן (כדורגלנית)

**עמית כהן** (נולדה ב-22 ביולי 1999) היא כדורגלנית ישראלית המשחקת בעמדת השוערת בקבוצת המכללות האמריקאית פלורידה אטלנטיק אוולס ובנבחרת ישראל בכדורגל נשים.

## ביוגרפיה
כהן גדלה באילת.

## קריירה
כהן שיחקה במדי נבחרת ישראל, והופיעה בה במסגרת מוקדמות גביע העולם בכדורגל נשים 2019.

## קישורים חיצוניים

## הערות שוליים

קטגוריה:שוערות כדורגל
קטגוריה:כדורגלניות ישראליות
קטגוריה:אילת: כדורגלנים
קטגוריה:ישראליות שנולדו ב-1999
שיינה לוי

**שיינה רבקה לוי** (באנגלית: **Shayna Rebecca Levy**; נולדה ב-6 באפריל 1997) היא כדורגלנית אמריקאית-ישראלית המשחקת בעמדת המגן. לוי, ילידת ארצות הברית, שיחקה בנבחרת ישראל בכדורגל נשים.

## קריירה
לוי שיחקה בתיכון בקבוצת "נורת' סיילם טייגרס" של נורת' סיילם. במסגרת לימודיה בקולג', שיחקה בקבוצת "רוצ'סטר ילו-ג'אקטס" (אוניברסיטת רוצ'סטר) בין השנים 2015 ל-2018. במהלך תקופה זו כבשה שני שערים ובישלה שער אחד ב-67 הופעות במדי הקבוצה.

לוי זומנה לנבחרת ישראל בכדורגל נשים, וערכה הופעות במדיה במהלך מוקדמות גביע העולם בכדורגל נשים 2019.

## חיים אישיים
לוי היא ילידת ברוסטר (ניו יורק), אך הייתה זכאית לייצג את ישראל בזכות סביה מצד אמה.

## קישורים חיצוניים

* שיינה לוי באתר ההתאחדות לכדורגל בישראל

## הערות שוליים

קטגוריה:אמריקאים ילידי מדינת ניו יורק
קטגוריה:בוגרות אוניברסיטת רוצ'סטר
קטגוריה:בוגרי אוניברסיטת רוצ'סטר
קטגוריה:אמריקאים ממוצא ישראלי
קטגוריה:כדורגלניות אמריקאיות
קטגוריה:כדורגלניות ישראליות
קטגוריה:מדינת ניו יורק: כדורגלנים
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
סקיידריטה סמילדזינה-בודובסקה

**סקיידריטה סמילדזינה-בודובסקה** (בלטבית: **Skaidrīte Smildziņa-Budovska**;  נולדה ב-2 במרץ 1943) היא כדורסלנית סובייטית ממוצא לטבית. סקיידריטה סמילדזינה-בודובסקה זכתה שלוש פעמים באליפות העולם ו-5 פעמים באליפות אירופה. היא התקבלה לאולם התהילה של הכדורסל.

## ביוגרפיה
סקיידריטה סמילדזינה נולדה בריגה בשנת 1943. בגיל 15 היא כבר שיחקה בקבוצה בוגרים בתפקיד סנטר וזכתה במדליית ארד באליפות ברית המועצות. בסוף שנת 1958 היא עברה לקבוצת ט.ט.ט ריגה. היא שיחקה בקבוצה זו עד לשנת 1972. בשנים 1960-1972 קבוצתה זכתה 11 פעמים באליפות ברית המועצות. כמו כן היא זכתה 11 פעמים בגביע אירופה לאלופות.

באליפות אירופה בכדורסל נשים 1958 היא נכללה בנבחרת ברית המועצות בכדורסל נשים וזכתה במדליית כסף. בהמשך היא זכתה עם הנבחרת 5 פעמים באליפות.

באליפות העולם בכדורסל נשים 1959 סקיידריטה סמילדזינה זכתה עם הקבוצת באליפות. היא שחזרה הישג זה בשנת 1964 ו-1967.

בשנת 1967 סמילדזינה התחתנה עם רופא ספורט מריס בודובסקיס ושינתה את שם משפחתה בהתאם.

בשנת 1980 סמילדזינה-בודובסקה סיימה לימודי הנדסה אזרחית במכון הפוליטכני של ריגה והחלה לעבוד במקצוע. 

לסמילדזינה-בודובסקה הוענקו עיטורי ברית המעוצות ועיטור לטבי "עיטור שלושת הכוכבים". בשנת 2024 היא נכללה באולם התהילה של הכדורסל. 

## קישורים חיצוניים

קטגוריה:כדורסלניות סובייטיות
קטגוריה:ספורטאים לטבים
קטגוריה:סובייטיות שנולדו ב-1943
ויקטוריה גרייבר

**ויקטוריה גרייבר** (נולדה ב-19 בספטמבר 1989) היא כדורגלנית אולמות עבר ששיחקה בעמדת הקשר בקבוצה הפועל עירוני פתח תקווה בליגה הלאומית. גרייבר נולדה בארגנטינה וייצגה את ישראל בנבחרת.

כארגנטינאית יהודייה, גרייבר ייצגה את ארגנטינה במכביה התשע-עשרה. לאחר מכן נשארה בישראל, החלה בקריירה מקצוענית ורשמה הופעה אחת בנבחרת ישראל בכדורגל נשים ב-21 בינואר 2016, במשחק ידידות נגד אוקראינה שהסתיים בתיקו 0–0.

## קישורים חיצוניים

## הערות שוליים

קטגוריה:ישראלים ילידי ארגנטינה
קטגוריה:ספורטאים יהודים ארגנטינאים
קטגוריה:בואנוס איירס: כדורגלנים
קטגוריה:כדורגלניות הפועל פתח תקווה
קטגוריה:כדורגלניות אס"א תל אביב
קטגוריה:כדורגלניות מ.כ. רמת השרון
קטגוריה:קשריות כדורגל
קטגוריה:כדורגלניות ישראליות
קטגוריה:ילידי 1989
רעות מיכאלי

**רעות מיכאלי** (נולדה ב-17 באפריל 2002) היא כדורגלנית ישראלית המשחקת בעמדת הקשר בנבחרת ישראל בכדורגל נשים.

## קריירה
מיכאלי אותרה בגיל צעיר מאוד על ידי הסקאוטים של הפועל קטמון ירושלים. היא הצטרפה למחלקת הנוער של המועדון בשנת 2015, כשהיא בת 13 בלבד.

היא שיחקה בקבוצות הבנים של המועדון הירושלמי עד שנת 2018.

בשנת 2018, הצטרפה לקבוצת הנשים המקצוענית של האקדמיה לכדורגל נשים. את הופעת הבכורה שלה בליגת העל בכדורגל נשים ערכה בגיל 16 בלבד.

לאחר עונה אחת במועדון האקדמיה, הצטרפה ב-2019 למועדון הכדורגל רמת השרון.

בספטמבר 2020 עזבה את ישראל והצטרפה לא.א.ל. לימסול בקפריסין.

בנובמבר 2020, בעקבות תנאי עבודה ירודים, היא סיימה חוזה ההתקשרות שלה עם המועדון וחזרה לישראל למועדון הכדורגל רמת השרון.

## תארים
* תגלית עונת 2019/2020 בליגת העל בכדורגל נשים
* אליפות ליגת העל בכדורגל נשים: עונת 2018/2019

## קישורים חיצוניים

## הערות שוליים

קטגוריה:ירושלים: כדורגלנים
קטגוריה:קשריות כדורגל
קטגוריה:כדורגלניות ישראליות
[[קטגוריה:ישראליות שנולדו ב-2002]]
רנין סלאמה

**רנין סלאמה** (בערבית: **رانين سلامة**; נולדה ב-16 באוגוסט 1996) היא כדורגלנית ערבייה-ישראלית המשחקת בעמדת המגן. סלאמה שיחקה בנבחרת ישראל בכדורגל נשים.

## קריירת מועדונים
### הפועל מרמורק
סלאמה הצטרפה להפועל מרמורק לקראת עונת 2021/2022 בליגת העל בכדורגל נשים.

## קריירה בין-לאומית
סלאמה זומנה לנבחרת ישראל בכדורגל נשים, וערכה הופעות במדיה במהלך מוקדמות גביע העולם בכדורגל נשים 2019. היא רשמה הופעה אחת בשלב המוקדמות הראשוני, כשנכנסה כמחליפה בדקה ה-65 בניצחון 0–7 על אנדורה, כאשר ישראל כבר הובילה בשבעה שערים.

## חיים אישיים
סלאמה היא ממוצא ערבי ישראלי.

## קישורים חיצוניים

## הערות שוליים

קטגוריה:כדורגלנים ערבים ישראלים
קטגוריה:מגנות כדורגל
קטגוריה:ירושלים: כדורגלנים
קטגוריה:כדורגלניות ישראליות
קטגוריה:ילידי 1996
שלומי דניאלי

**שלומי דניאלי** (נולד ב־5 בנובמבר 1977) הוא איש תקשורת, שדר ספורט ועיתונאי ישראלי. משדר משחקי כדורגל ברדיו ובטלוויזיה, ופועל לאורך שנים בגופי תקשורת מרכזיים בישראל.

## קריירה
דניאלי נולד וגדל בבאר שבע. את דרכו בתחום התקשורת החל בגיל 16, כאשר שידר בתחנת הרדיו הפיראטית "קול הדרום" שפעלה בעיר, שם הגיש תוכנית ספורט שבועית ותוכניות מוזיקה.

במהלך שירותו הצבאי, עם הקמת תחנות הרדיו האזוריות בישראל, הצטרף למחלקת הספורט של רדיו דרום ככתב מן המניין. שידור הכדורגל הראשון שלו היה בעונת 1997/1998, במשחק בין בית"ר ירושלים להפועל באר שבע באצטדיון טדי. זמן קצר לאחר מכן מונה למנהל מחלקת הספורט של התחנה. במקביל שימש כעורך מדור הספורט במקומון "זמן הנגב" מבית מעריב.

בהמשך השתלב בשידורי התוכנית "שערים ללא הפסקה", במסגרת שיתוף פעולה בין תחנות הרדיו האזוריות, ושידר משחקים מליגת העל בהנחיית דידי הררי ואלי ישראלי.

במאי 1998 שידר את משחק הירידה של הפועל באר שבע לליגה הלאומית לאחר ניצחון על מכבי חיפה.

בהמשך הצטרף לרשת ב' של קול ישראל, תחילה כשדר כדורסל ולאחר מכן כשדר קווים בתוכנית "שירים ושערים". לאחר מכן עבר למחלקת הספורט של הערוץ הראשון של רשות השידור תחת ניהולו של אורי לוי, ושימש גם ככתב ספורט במהדורת החדשות "מבט".

בשנת 2004 היה חלק ממשלחת הערוץ הראשון לשידור אולימפיאדת אתונה, ובין היתר שידר את זכייתו של גל פרידמן במדליית הזהב בגלישת רוח.

במהלך עבודתו בערוץ הראשון שידר משחקי גביע המדינה בכדורגל, את המשחק המרכזי של הליגה הלאומית בכדורגל, וכן את משחקי נבחרת ישראל בכדורסל בשנת 2006, שנערכו בסופיה בעקבות החלטת פיב"א.

ביולי 2008, לאחר שעזב את הערוץ הראשון והצטרף לערוץ ספורט 1 (צ'רלטון), שידר מאולפן ערוץ 1 בירושלים תחרויות במסגרת אולימפיאדת בייג'ינג (2008).

בשנת 2007 הצטרף דניאלי לערוץ ספורט 1 (צ'רלטון), בו הוא מועסק נכון לשנת 2025. במסגרת עבודתו שידר משחקים מליגות כדורגל שונות, ובהן ליגת העל, וכן ליגות בכירות מאירופה ודרום אמריקה.

במהלך תקופתו בצ'רלטון ונכון לשנת 2025 הוא השדר המרכזי של הליגה האיטלקית, ומשדר דרך קבע גם את משחקי ליגת העל הברזילאית. שידורי הליגה הברזילאית אופיינו בשותפות מיקרופונית ממושכת עם הפרשן סלבה ברזילאי. גם לאחר פטירתו של ברזילאי המשיך דניאלי לשדר את משחקי הליגה הברזילאית.

במהלך מונדיאל 2022 בקטאר השתתף בפרויקט מיוחד של יורם ארבל ושידר ברשת ב' שידורים מונגשים לעיוורים.

ביורו 2024 נכלל במשלחת ספורט 1 לשידור משחקי הטורניר בגרמניה, ובין היתר שידר את המשחק בין איטליה לאלבניה, שבו הובקע השער המהיר בתולדות אליפות אירופה.

בספטמבר 2022 דורג במקום הראשון בין שדרי הכדורגל בטור דעה של העיתונאי עמיר פלג באתר ynet.
## פודקאסטים
בשנת 2022 הגיש לצד העיתונאי מיכאל יוכין את הפודקאסט "השיער של זידאן", שעסק בסיפורים יוצאי דופן מעולם הכדורגל. החל משנת 2023 הוא מגיש יחד עם מוטי איווניר את הפודקאסט "סרייה נוסטרה", העוסק בליגה האיטלקית.

## חיים אישיים
שלומי דניאלי נשוי לרות ווהלגמוט, אב לשלושה ילדים, ומתגורר בהוד השרון.

בספטמבר 2008 עזב באמצע שידור חי של משחק מוקדמות מונדיאל 2010 בין נבחרות ספרד וארמניה בערוץ ספורט 1, לאחר שהתבשר כי אשתו כרעה ללדת. את המשך השידור העביר עורך המשדר ערן בן שמחון.

## קישורים חיצוניים

## הערות שוליים

קטגוריה:שדרני ספורט ישראלים
קטגוריה:עיתונאי ספורט ישראלים
קטגוריה:קול ישראל
קטגוריה:הערוץ הראשון: שדרנים ומנחים
קטגוריה:ישראלים שנולדו ב-1977
ניסים דה קמונדו

**ניסים דה קמונדו** (בצרפתית: **Nissim de Camondo**; 23 באוגוסט 1892 – 5 בספטמבר 1917), היה בנקאי וטייס יהודי צרפתי, שנהרג במהלך מלחמת העולם הראשונה. תודות לתרומה מאביו, מוזיאון נסים דה קמונדו בפריז המוקדש לאמנות דקורטיבית נושא את שמו מאז 1936.

## ביוגרפיה
ניסים נולד ב-1892 בבולון-ביאנקור לאביו הבנקאי והאספן , ולאמו הרוזנת אירן קאהן מאנטוורפן. משפחת קמונדו הייתה משפחת בנקאים יהודים ספרדים מהאימפריה העות'מאנית, שקיבלו תואר אצולה ב-1867 ממלך איטליה, והתמקמו בצרפת ב-1869. הוא קיבל את השם הפרטי של סבו מצד אביו. דודתו הייתה ביאטריס ריינך.

הוריו, שנישאו ב-1891, נפרדו ב-1896 ואז התגרשו ב-1902. ניסים למד בתיכון  ולאחר מכן קיבל תואר במשפטים. בשנת 1911, התגייס לצבא. בעקבות כישוריו ברכיבת סוסים, הוא הוצב ברגימנט ההוסרים השלישי, עד 4 בנובמבר 1913, אז הועבר למילואים בדרגת סרג'נט. הוא החל בקריירה כבנקאי במחלקת ניירות הערך של בנק .

### מלחמת העולם הראשונה
עם פרוץ מלחמת העולם הראשונה, מעט לפני הגיוס הכללי, נקרא ניסים בחזרה לשירות פעיל והצטרף לרגימנט ההוסרים שלו ב-3 באוגוסט 1914 בדרגת סגן משנה. הוא החל להילחם ב-21 באוגוסט 1914, לאחר מכן השתתף בקרב הראשון על המארן. אומץ ליבו זיכה אותו באותות הוקרה.

בעקבות התעניינותו בצורת הלוחמה החדשה של חיל האוויר הצרפתי, שהיה בתהליך הקמה, הוא הוצב ברגימנט הדרגונים ה-21 בסוף 1915. לאחר שעבר התקף של דלקת התוספתן בנובמבר 1915, הוא פונה לניתוח ונשלח להחלמה בדוביל.

בינואר 1916 התגייס מחדש לחיל האוויר כמתנדב, והפך לצופה, צלם וטייס בטייסת MF 33. הוא השתתף בקרב ורדן ולאחר מכן בקרב על הסום. ביולי 1916 הוא קודם לדרגת לוטננט, ובנובמבר באותה שנה קיבל רישיון טייס צבאי מספר 5300 על מטוס .

ב-5 בנובמבר 1916, כישוריו וקור רוחו במצב בו מטוסו נפגע קשה, זיכו אותו בעיטור הצבאי השישי.

ניסים דה קמונדו הופל בקרב אווירי ב-5 בספטמבר 1917 בלורן, בחברת סגן משנה לואי לוסיאן רוש דססארד. במהלך הקרב הם פגעו במקלע של מטוס האויב, שעלה באש. המטוס שלהם נפגע גם הוא והסתחרר. דה קמונדו ניסה לנחות, אך מטוסו התרסק בין הכפרים אמברמניל, ווהו וליינטרי. הוא נקבר בתחילה על ידי הגרמנים בבית הקברות בפארואה, לפני ששרידיו הוחזרו לקברי משפחתו על ידי אביו בשנות ה-20 של המאה ה-20.

## הוקרה והנצחה
ניסים קיבל את תואר אביר לגיון הכבוד לאחר מותו, 31 במרץ 1920. בנוסף, החזיק את עיטור צלב המלחמה 1914-1918, עם שני דקלי ברונזה, שני כוכבים וכוכב ברונזה.

אביו, מואיז דה קמונדו, קיבל מכתב תנחומים על נפילת בנו ממרסל פרוסט. כדי לחלוק כבוד לבנו, הוריש מואיז את אוספיו ואת אחוזתו הפרטית בפריז לאיחוד המרכזי לאמנויות דקורטיביות, בתנאי שיוקם מוזיאון על שם בנו ושהתמונות שם לא יועברו מהמקום. עד מותו ב-1935, הוא רכש יצירות אמנות שנועדו למוזיאון.

## קישורים חיצוניים

## הערות שוליים

קטגוריה:משפחת קמונדו
קטגוריה:צרפתים שנולדו ב-1892
קטגוריה:צרפתים שנפטרו ב-1917
קטגוריה:יהודים צרפתים
קטגוריה:טייסים צרפתים
קטגוריה:צרפתים שנהרגו במלחמת העולם הראשונה
קטגוריה:בנקאים יהודים צרפתים
קטגוריה:אנשי צבא צרפתים במלחמת העולם הראשונה
הכנסייה הלטינית

**הכנסייה הלטינית** (בלטינית: **Ecclesia Latina**) היא כנסיית סואי יוריס הגדולה ביותר בנצרות, וחבריה מהווים את הרוב המכריע מבין 1.4 מיליארד הקתולים בעולם. הכנסייה הלטינית היא אחת מ-24 כנסיות עצמאיות ("סואי יוריס") המצויות באחדות מלאה עם האפיפיור, מנהיגה של הכנסייה הרומית-קתולית וראש מדינת קריית הוותיקן שברומא. 23 הכנסיות הנותרות מכונות בשם נצרות קתולית מזרחית, והן מונות יחדיו כ-18 מיליון מאמינים.

בראש הכנסייה הלטינית עומד באופן ישיר האפיפיור. הקתדרה שלו ממוקמת בבזיליקת יוחנן הקדוש בלטראנו שברומא, איטליה. הכנסייה הלטינית התפתחה בתוך תרבות המערב והשפיעה עליה רבות. בשל כך, היא מכונה לעיתים "הכנסייה המערבית" (בלטינית: Ecclesia Occidentalis).

הכנסייה הלטינית התקיימה באופן יחסית מאוחד ביבשת אירופה עד לפילוג הכנסייה הנוצרית, שבו נותקה האחדות הכנסייתית בין הנצרות הקתולית במערב לבין הנצרות האורתודוקסית במזרח, והתהוו שתי כנסיות נפרדות. הכנסייה הלטינית עושה שימוש בשפה הלטינית (או בתרגום מקומי). הנוסח הליטורגי הדומיננטי הוא הפולחן הרומי (Roman Rite).

בראשית העת החדשה ולאחריה, קיימה הכנסייה הלטינית פעילות מיסיונרית נרחבת ביבשת אמריקה, והחל מהעת החדשה המאוחרת גם באפריקה שמדרום לסהרה ובמזרח אסיה. הרפורמציה הפרוטסטנטית במאה ה-16 הובילה לפרישת הפרוטסנטים מהכנסייה הקתולית, וכתוצאה מכך לפיצולה של הנצרות המערבית ולהחלשתה של הכנסייה הלטינית.

## קישורים חיצוניים
* 

## הערות שוליים

קטגוריה:נצרות: זרמים
לינוי רוגרס

**לינוי רוגרס** (נולדה ב-28 בפברואר 1994) היא כדורגלנית ישראלית לשעבר ששיחקה בעמדת המגן. היא שיחקה בנבחרת ישראל בכדורגל נשים.

## קריירה בנבחרת
רוגרס זומנה לנבחרת ישראל, וערכה הופעות במדי הנבחרת במהלך מוקדמות גביע העולם בכדורגל נשים 2019.

## קישורים חיצוניים

## הערות שוליים

קטגוריה:דימונה: כדורגלנים
קטגוריה:מגנות כדורגל
קטגוריה:כדורגלניות ישראליות
קטגוריה:ילידי 1994
דניאל שולמן

**דניאל ניקול שולמן** (באנגלית: **Danielle Nicole Schulmann**; נולדה ב-22 בדצמבר 1989) היא כדורגלנית אמריקאית ישראלית ששיחקה בעמדת החלוץ. שולמן נולדה בארצות הברית, ושיחקה בנבחרת ישראל בכדורגל נשים.

## ראשית חייה
שולמן גדלה בסאדל ריבר, ניו ג'רזי, ולמדה בתיכון נורת'רן היילנדס.

## קריירה
שולמן נכללה בסגל של גות'אם ביום הפתיחה של הליגה באפריל 2016.

## חיים אישיים
אביה של שולמן הוא דניאל "טייגר" שולמן, לוחם קראטה קיוקושין מניו יורק. כמו אביה, היא יהודייה, דבר שאפשר לה לעלות לישראל ולקבל אזרחות ישראלית מלאה. בזכות אזרחותה הכפולה, זומנה לשחק בנבחרת ישראל בכדורגל נשים.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:כדורגלניות אמריקאיות
קטגוריה:כדורגלניות אס"א תל אביב
קטגוריה:כדורגלניות מכבי כישרונות חדרה
קטגוריה:כדורגלניות מ.ס. קריית גת
קטגוריה:חלוצות כדורגל
קטגוריה:כדורגלניות ישראליות
קטגוריה:ניו ג'רזי: כדורגלנים
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
רוני שמריך

**רוני שמריך** (נולדה ב-15 באוגוסט 1993) היא כדורגלנית ישראלית המשחקת בעמדת הקשר. היא שיחקה בנבחרת ישראל בכדורגל נשים.

## קריירה
שמריך זומנה לנבחרת ישראל בכדורגל נשים, וערכה הופעות במדי הנבחרת במהלך מוקדמות גביע העולם בכדורגל נשים 2019.

## קישורים חיצוניים

## הערות שוליים

קטגוריה:קשריות כדורגל
קטגוריה:כדורגלניות ישראליות
קטגוריה:ילידי 1993
הוראת כימיה

[250px|ממוזער|שמאל|במעבדה לכימיה ב[פראג]]
**הוראת כימיה** (או **חינוך כימי**) הוא תחום העוסק בחקר ההוראה והלמידה של כימיה. תחום זה מהווה תת־תחום של חינוך STEM  או של מחקר חינוכי מבוסס־תחום דעת (Discipline-Based Education Research – DBER). נושאים מרכזיים בהוראת כימיה כוללים הבנת האופן שבו תלמידים לומדים כימיה וקביעת השיטות היעילות ביותר להוראת המקצוע. קיים צורך מתמשך בשיפור תוכניות הלימודים בכימיה ובהישגי הלמידה, על בסיס ממצאי מחקר בהוראת בכימיה (Chemistry Education Research – CER). ניתן לשפר את הוראת הכימיה באמצעות שינוי שיטות ההוראה והכשרה מתאימה של מורי כימיה, במגוון מסגרות, ובהן הרצאות בכיתה, הדגמות ופעילויות מעבדה.

## חשיבות
הוראת כימיה היא בעלת חשיבות רבה, שכן תחום הכימיה מהווה יסוד מרכזי להבנת העולם שבו אנו חיים. היקום כולו כפוף לחוקי הכימיה, ובני אדם תלויים בפעילותם הסדירה של תהליכים כימיים המתרחשים בגופם. הכימיה, המכונה לעיתים "המדע המרכזי", מקשרת בין מדעי הפיזיקה לבין מדעי החיים והמדעים היישומיים. לכימיה יישומים בתחומי המזון, הרפואה, התעשייה, איכות הסביבה ותחומים נוספים. לימוד הכימיה מאפשר לתלמידים להכיר את השיטה המדעית ולרכוש מיומנויות של חשיבה ביקורתית, הסקה דדוקטיבית, פתרון בעיות ותקשורת. הוראת כימיה בגיל צעיר עשויה להגביר את העניין של תלמידים במקצועות STEM. נוסף על כך, לימודי הכימיה מקנים לתלמידים מגוון רחב של מיומנויות כלליות רבות הניתנות ליישום במגוון רחב של מקצועות.

## אסטרטגיות הוראה
השיטה הנפוצה ביותר להוראת כימיה היא הוראה פרונטלית הכוללת רכיב מעבדתי. קורסי מעבדה הפכו לחלק מרכזי מתוכנית הלימודים בכימיה לקראת סוף המאה ה־19. למדען הגרמני יוסטוס פון ליביג היה תפקיד מרכזי במעבר ממודל של הרצאות המלוות בהדגמות למודל הכולל רכיב מעבדתי. ליביג היה מן הכימאים הראשונים שניהלו מעבדה, והשיטה שפיתח התפשטה בארצות הברית הודות לפעילותם של אבן הורספורד וצ'ארלס ויליאם אליוט. לאחר שעבד במעבדתו של ליביג, שב הורספורד לארצות הברית וסייע בהקמת בית הספר המדעי לורנס באוניברסיטת הרווארד. מוסד זה הוקם על פי המתודולוגיה של ליביג, ובו נוסד הקורס המעבדתי הראשון בכימיה. שנתיים לאחר מכן החל צ'ארלס ויליאם אליוט לפעול בהתנדבות במעבדה; עניינו בעבודה המעבדתית גבר, והוא קיבל בהדרגה את ניהולה. בשנת 1869 נבחר אליוט לנשיא אוניברסיטת הרווארד, ובהמשך כיהן בתפקידים בכירים נוספים במערכת החינוך, שאפשרו לו להשפיע על אימוץ נרחב של שיטות הוראה מבוססות מעבדה. כיום, האגודה האמריקנית לכימיה באמצעות הוועדה להכשרה מקצועית מחייבת סטודנטים לצבור 400 שעות של ניסיון מעבדתי, מעבר ללימודי הכימיה המבואיים, כתנאי לקבלת תואר ראשון. באופן דומה, החברה המלכותית לכימיה מחייבת צבירה של 300 שעות ניסיון מעבדתי לצורך קבלת תואר ראשון.

עם זאת, מאז תחילת המאה ה־21 תפקידם של קורסי המעבדה בתוכנית הלימודים בכימיה עומד לבחינה ולביקורת בכתבי עת מרכזיים בתחום. הטענה העיקרית נגד קורסים אלו היא כי קיימות ראיות מוגבלות להשפעתם הישירה על למידת הסטודנטים. חוקרים מעלים שאלות כגון: מדוע נכללת עבודה מעבדתית בתוכנית הלימודים? מה ייחודי בעבודה מעבדתית שאינו ניתן להשגה בדרכים אחרות במסגרת תוכנית הלימודים? כמו כן, נדרש ביסוס מחקרי לכך שההשקעה במשאבים, בזמן ובמרחב פיזי של מעבדות כימיה אכן תורמת ערך ממשי ללמידת הסטודנטים.

## ראו גם

* הוראת כימיה בישראל

## קישורים חיצוניים

## הערות שוליים

*
האישה בגלים

**אישה בגלים** (בצרפתית: **La Femme dans les Vagues**; באנגלית: **The Woman in the Waves**) הוא ציור שמן על בד מאת האמן הצרפתי גוסטב קורבה, שהושלם בשנת 1868. היצירה משתייכת לזרם הריאליסטי ונמצאת באוסף מוזיאון המטרופוליטן לאמנות בניו יורק. היא נחשבת לחלק מסדרת ציורי עירום נשיים שקורבה יצר בשנים האחרונות של שנות ה-60 של המאה ה-19.

**תיאור היצירה**

הציור מתאר דמות נשית ערומה למחצה, כאשר פלג גופה העליון מתרומם מעל פני מים סוערים. תנוחת הידיים טבעית: הזרוע הימנית מורמת ומונחת מעל הראש, והיד השנייה נשענת בעדינות על ברך כפופה. הקומפוזיציה מדגישה את עורה הרך והחיוור של הדמות, תוך שימוש מדויק באור וצל, המבליט את החומריות של הגוף האנושי. קורבה מצייר את הים בתנועות מכחול חזקות ואקספרסיביות, היוצרות ניגוד דרמטי בין הגלים לבין הרוגע שבדמות האישה. הרקע עמום ואטמוספירי, מה שמדגיש עוד יותר את גופה של האישה ואת האינטימיות שבציור.

## הקשר אמנותי וססגוני
הציור נוצר בתקופה שבה גוסטב קורבה עסק ברצף של ציורי עירום נשיים, ככל הנראה גם בתגובה להצלחתם של ציורים אידיאליסטיים מהזרם האקדמי, כגון "הולדת ונוס" מאת אלכסנדר קבנל. קורבה בחר להציג אישה ממשית בגוף חי, ללא אידיאליזציה, תוך הצגת פרטים מציאותיים כגון שיער בבית השחי, אלמנט נדיר באותה תקופה. בכך הוא ביקש לחתור נגד מוסכמות היופי המקובלות, ולהציע ייצוג אמיתי יותר של הגוף הנשי. השילוב בין תיאור פיזי מובהק לבין נוף דרמטי מדגים את גישתו הייחודית לריאליזם.

זהו ציור שמן על בד בגובה 65 ס"מ ורוחב 54 ס"מ. היצירה שייכת לסוגת ציורי העירום הריאליסטיים, ומוגדרת כחלק מהאמנות הצרפתית של המאה ה-19. ניתן לזהות בה את מאפייני זרם הריאליזם: תיאור לא אידיאלי, הקפדה על פרטים אנטומיים, ושאיפה לייצוג בלתי מתווך של הטבע והאדם.

## קישורים חיצוניים

## הערות שוליים

קטגוריה:גוסטב קורבה
קטגוריה:ציורי עירום
קטגוריה:נשים בציור
קטגוריה:מים באמנות
קטגוריה:מוזיאון המטרופוליטן לאמנות
קטגוריה:ציורים מהמאה ה-19
קטגוריה:רחצה באמנות
דיסרגולציה רגשית

**דיסרגולציה רגשית** (באנגלית: **Emotional Dysregulation**) היא מושג מרכזי בפסיכולוגיה ובפסיכיאטריה, המתאר קשיים משמעותיים בוויסות רגשות. מושג זה חיוני להבנת התפתחותן והמשך קיומן של הפרעות נפשיות לאורך כל שלבי החיים. בעבר, התמקד הדיון סביב דיסרגולציה רגשית בעיקר בילדים ובמתבגרים. כיום, דיסרגולציה רגשית היא ממד פסיכופתולוגי מרכזי גם בקרב מבוגרים, המשפיע באופן ישיר על חומרת התסמינים הקליניים ועל התפקוד היומיומי. דיסרגולציה רגשית היא ישות טרנס-נוזוגרפית, כלומר, אינה מוגבלת לקטגוריה אבחנתית ספציפית אחת. במקום זאת, היא עוסקת בקשר שבין מנגנונים לקויים בוויסות רגשות לבין קטגוריות אבחנתיות שונות בפסיכיאטריה.

## מאפיינים
דיסרגולציה רגשית מאופיינת בסבילות נמוכה לתסכול, בעצבנות, ברגישות מוגברת לרגשות שליליים ובתנודתיות רגשית. מאפיינים אלו חופפים במידה רבה להפרעת ויסות מצב רוח משבשת (DMDD), קטגוריה קלינית המופיעה במדריך האבחנות הפסיכיאטרי DSM-5 ומתארת עצבנות חמורה ומתמשכת. דיסרגולציה רגשית כרוכה גם בחוסר יכולת לזהות ולקבל רגשות, ובקושי לבחור באסטרטגיות יעילות להתמודדות עם רגשות העולים.

## דיסרגולציה רגשית בהפרעות נוירו-התפתחותיות
### הפרעת קשב ופעלתנות יתר
הפרעת קשב ופעלתנות יתר (ADHD) היא הפרעה נוירו-התפתחותית המתמשכת לעיתים קרובות גם לבגרות. קשיים בוויסות רגשי הם מרכיב שכיח בהפרעה. קשיים אלו כוללים חוסר יציבות במצב הרוח, המתבטא בעצבנות, שינויים מהירים במצב הרוח וסבילות נמוכה לתסכול. דיסרגולציה רגשית וקשיים רגשיים אחרים נפוצים ביותר בקרב אנשים המאובחנים עם הפרעת קשב ופעלתנות יתר. קשיים אלו מדווחים בקרב כ-40% מהילדים ובטווח של 35-70% מהמבוגרים עם ADHD, כאשר נמצא כי הקשר בין התגובתיות הרגשית לחומרת התסמינים מתחזק עם הגיל. מאפיינים רגשיים אלו מופיעים גם אצל אנשים עם ADHD שאינם סובלים מהפרעות נפשיות נלוות, דבר המצביע על כך שדיסרגולציה רגשית היא חלק אינהרנטי מ-ADHD. אף על פי שדיסרגולציה רגשית נחשבת למרכיב מרכזי בחוויה של רבים עם ADHD, מדריך האבחון DSM-5 אינו כולל תסמינים רגשיים כקריטריונים אבחנתיים רשמיים. במקום זאת, הוא ממליץ להתייחס אליהם כמאפיינים נלווים בלבד התומכים באבחנה. עמדה זו נובעת, בין היתר, מכך שדיסרגולציה רגשית היא תופעה שחוצה אבחנות, המופיעה במגוון רחב של הפרעות נפשיות. מבוגרים הסובלים מדיסרגולציה רגשית חווים קשיים תפקודיים משמעותיים בתחום החברתי, הלימודי והמקצועי, המתּווספים לאלה שנגרמים מסימני ההיכר העיקריים של ADHD. דיסרגולציה רגשית קשורה לרמות גבוהות יותר של קשיים בינאישיים, הערכה עצמית נמוכה ובעיות תעסוקתיות. קיים סיכון מוגבר לעבירות פליליות ולשימוש בחומרים ממכרים בקרב אנשים עם דיסרגולציה רגשית ו-ADHD.

### בדיקות fMRI
הבסיס המוחי לדיסרגולציה רגשית אצל אנשים עםADHD קשרים בין פעילות אזורי מוח שונים. באמצעות הדמיה תפקודית (fMRI), נמצא כי קישוריות תפקודית במוח קשורה באופן משמעותי לקשיים אלו בקרב צעירים. כוללים אזורי המוח המרכזיים המעורבים בתופעה את קליפת המוח הקדם-מצחית (PFC), קליפת המוח האורביטו-פרונטלית (OFC), האמיגדלה והסטריאטום הוונטרלי. דיסרגולציה רגשית ב-ADHD מאופיינת בשיבושים במנגנוני ויסות מסוג "מלמעלה למטה" (Top-down). מנגנונים אלו מתייחסים ליכולתם של האזורים הקדמיים במוח, כגון קליפת המוח הקדם-מצחית, לווסת ולשלוט בתגובתיות הרגשית ובפעילות המערכת הלימבית. משפיע קושי זה על היכולת לעבד ולהגיב לרגשות באופן מותאם.

## הערות שוליים
מאיה קבררה

**מאיה נדרה קבררה ממן** (נולדה ב-17 ביולי 1999) היא כדורגלנית אמריקאית-דומיניקנית-ישראלית המשחקת בעמדת הקשר במועדון מכבי חדרה מליגת העל בכדורגל נשים. קבררה נולדה בארצות הברית, ורשמה הופעות בינלאומיות בנבחרת ישראל בכדורגל נשים עד גיל 19 ובנבחרת הבוגרת של הרפובליקה הדומיניקנית. בשנת 2025 ערכה את הופעת הבכורה שלה בנבחרת ישראל בכדורגל נשים, מה שהופך אותה לאחת הכדורגלניות הבודדות ששיחקו עבור יותר מנבחרת כדורגל בוגרת אחת.

## ראשית חייה
קבררה גדלה ברגו פארק, ניו יורק, לאב דומיניקני ולאם ישראלית. היא יהודייה.

## קריירת תיכונים ומכללות
קבררה למדה בבית הספר "סולומון שכטר" בקווינס ביסודי ובחטיבת הביניים, והמשיכה לתיכון "פורסט הילס" בפורסט הילס, ניו יורק. לאחר מכן למדה באוניברסיטת סנט ג'ון בניו יורק.

## קריירת מועדונים
קבררה שיחקה בקבוצות "לונג איילנד פיורי" ו-"SUSA FC" בליגת העל האמריקאית לכדורגל לנשים.

## קריירה בינלאומית
### ישראל עד גיל 19
קבררה ייצגה את ישראל באליפות אירופה בכדורגל נשים עד גיל 19 לשנת 2015, ובשלושה טורנירים של מוקדמות אליפות אירופה בכדורגל נשים עד גיל 19 (2016, 2017 ו-2018).

### הרפובליקה הדומיניקנית
היא ערכה את הופעת הבכורה שלה בנבחרת הבוגרת של הרפובליקה הדומיניקנית ב-7 ביולי 2021, כשנכנסה כמחליפה בדקה ה-58 בהפסד 0–1 במשחק ידידות מול ניקרגואה. קבררה הופיעה במוקדמות אליפות CONCACAF לנשים 2022, במשחק נגד ברמודה ב-9 באפריל 2022. מכיוון שהיה מדובר במשחק רשמי והיא הייתה אז בת 22, היא הפכה למחויבת לייצג את הרפובליקה הדומיניקנית.

### ישראל
קבררה ערכה את הופעת הבכורה שלה בנבחרת ישראל בכדורגל נשים בפברואר 2025 נגד בולגריה.

### מחלוקת
קבררה שיחקה משחקים רשמיים עבור נבחרת הנערות של ישראל, הנבחרת הבוגרת של הרפובליקה הדומיניקנית ולבסוף הנבחרת הבוגרת של ישראל, בסדר הזה. כיוון שכדורגלנים רשאים לבקש שינוי התאחדות בפיפ"א רק פעם אחת במהלך הקריירה, משמעות הדבר היא שקבררה הייתה שחקנית פסולה עבור הרפובליקה הדומיניקנית או עבור ישראל ברמת הבוגרות, תלוי בשאלה האם קיבלה או לא קיבלה אישור מפיפ"א לייצג את הרפובליקה הדומיניקנית מלכתחילה.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:אמריקאים ממוצא ישראלי
קטגוריה:אמריקאים ממוצא דומיניקני
קטגוריה:כדורגלניות אמריקאיות
קטגוריה:קשריות כדורגל
קטגוריה:ניו יורק: כדורגלנים
קטגוריה:אמריקאיות שנולדו ב-1999
קטגוריה:אמריקאים שנולדו ב-1999
גיבאירו ריד

**גיבאירו ריד** (בהולנדית: **Givairo Read**; נולד ב-2 ביוני 2006 באמסטרדם שבהולנד) הוא כדורגלן הולנדי המשחק בעמדת המגן הימני בקבוצת פיינורד מליגת העל ההולנדית.

## קריירת מועדונים
ריד גדל במחלקת הנוער של זיבורגיה, ובשנת 2017 עבר למחלקת הנוער של פולנדם. בשנת 2022 החל לשחק בקבוצת המילואים של פולנדם. ב-17 במרץ 2023 ערך את הופעתו היחידה בקבוצה הראשונה של המועדון, בניצחון 2-1 על פורטונה סיטארד במסגרת המחזור ה-26 בליגת העל ההולנדית לעונת 2022/2023.

ב-6 ביוני 2023 חתם על חוזה לשלוש שנים בפיינורד מליגת העל ההולנדית, והחל לשחק במחלקת הנוער של המועדון. ב-15 בפברואר 2024 ערך את הופעת הבכורה שלו בקבוצה הבוגרת של המועדון, כשהחליף את בארט ניוקופ בתיקו 1-1 נגד רומא במסגרת שלב הפליי-אוף של הליגה האירופית לעונת 2023/2024. ב-4 באוגוסט שיחק בניצחון על פ.ס.וו. איינדהובן במסגרת מגן יוהאן קרויף. ב-13 בספטמבר האריך את חוזהו בפיינורד בשנתיים, עד לשנת 2028. ב-22 בספטמבר ערך את הופעת הבכורה שלו בליגה, בניצחון 2-0 על נאק ברדה במסגרת המחזור השישי לעונת 2024/2025. ב-15 בינואר 2025 הבקיע את שער הבכורה שלו במועדון, בניצחון 4-1 על ריינסבורגסה בויס במסגרת שלב שמינית הגמר של הגביע ההולנדי לעונת . ב-12 בפברואר ערך את הופעת הבכורה שלו בליגת האלופות, בניצחון 1-0 על מילאן במסגרת שלב הנוקאאוט הראשוני לעונת 2024/2025. הופעתו במשחק זה זיכתה אותו במקום בקבוצת המחזור של ליגת האלופות.

לאחר פציעות של בארט ניוקופ וז'ורדן לוטומבה, הפך ריד למגן הימני הראשון של הקבוצה. ב-17 באפריל 2025 האריך את חוזהו במועדון עד לשנת 2029. ב-3 במאי הבקיע את שערו הראשון בליגה, בניצחון 4-1 על הראקלס אלמלו במסגרת המחזור ה-31.

לקראת עונת 2025/2026 הפך ריד לקפטן השלישי של פיינורד, אחרי סם סטיין ואניס חאג' מוסא. ב-23 באוקטובר 2025 הבקיע את שערו הראשון בזירה הבין-לאומית, בניצחון 3-1 על פנאתינאיקוס במסגרת שלב הליגה של הליגה האירופית לעונת 2025/2026.

## קריירה בין-לאומית
ריד שיחק בנבחרות הצעירות של הולנד עד גיל 17 ועד גיל 19. 

הוא סירב להצעה של מאמן נבחרת הולנד עד גיל 21 מיכאל רייזיחר להצטרף לסגל הנבחרת לקראת אליפות אירופה עד גיל 21 בשנת 2025, לאחר שהבין כי רייזיחר יעדיף את דיוויין רנש על פניו כמגן ימני. במקום זאת, נכלל בסגל הנבחרת עד גיל 19 לטורניר אליפות אירופה עד גיל 19 לשנת 2025. הוא פספס את המשחק הראשון של הטורניר בשל ריצוי עונש הרחקה, ולאחר משחק זה שימש כקפטן הנבחרת בכל משחקי הטורניר. במשחק הגמר נגד נבחרת ספרד עד גיל 19, כדור רוחב שלו הוביל לשער עצמי של שחקן נבחרת ספרד, שהיה לשער היחיד במשחק והוביל לזכייתה של נבחרת הולנד בטורניר. הוא נכלל בקבוצת הטורניר.

בחודש אוקטובר 2025 החל לשחק בנבחרת הולנד עד גיל 21.

## חיים אישיים
ריד נולד בשם גיבאירו דונדאס, ושינה את שם משפחתו לשם המשפחה של אביו לאחר נישואי הוריו. יש לו אח אחד גדול ושתי אחיות קטנות. הוא נולד בהולנד, עבר לבית אביו בסורינאם בגיל ששה חודשים, ושנתיים לאחר מכן חזר להולנד.

## תארים
;פיינורד
* מגן יוהאן קרויף (1): 2024
* הגביע ההולנדי (1): 2023/2024

;נבחרת הולנד עד גיל 19
* אליפות אירופה עד גיל 19 (1): 2025

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני פולנדם
קטגוריה:כדורגלני פיינורד
קטגוריה:הולנדים שנולדו ב-2006
עודד ניר (מוזיקאי)

**עודד ניר** הוא מפיק מוזיקלי, דיג'יי ובסיסט ישראלי.

## ביוגרפיה
נולד בתל אביב שבישראל והיה חלק ממחזור התלמידים הראשון של בית הספר לאמנויות תל אביב. בתור ילד השתתף בהצגה "סלאח שבתי", ושיחק בה את ניסים, בנו של סלאח. בגיל 15 החל ללמוד נגינה על גיטרה ובס, ובמשך שנים שימש כבסיסט של המוזיקאי יצחק קלפטר ואף פתח בית ספר ללימודי גיטרה בס במרכז תל אביב.

בגיל 30, בשאיפה לפרוץ בקריירת סולו נסע עודד לפסטיבל הקולנוע בקאן של שנת 2006, שם הציג את תוצרי המוזיקה שלו למספר מפיקים, מה שבסוף הגיע לידי חוזה חתום שלו עם חברת תקליטים הולנדית. בעקבות ההחתמה עבר עודד לאמסטרדם אך כחודש לאחר כך הודיעה חברת התקליטים על פשיטת רגל.

למרות זאת נשאר עודד באמסטרדם וניסה לשווק את המוזיקה שלו למפיקים הולנדים שונים אך בשנת 2008, לאחר שאף חוזה לא הגיע לידי הבשלה הקים חברת תקליטים משלו בשם "Suntree Records", ובשנת 2010 הוציא את אלבום הבכורה שלו, *Midnight Snacker*.

במהלך השנים הוציאה חברת התקליטים של עודד מעל ל-120 אלבומים לאמנים שונים, ביניהם 3 אלבומי סולו של עודד עצמו.

בעקבות אירועי תקיפת אוהדי מכבי תל אביב באמסטרדם בנובמבר 2024 החליט עודד לשוב לישראל, ובדצמבר 2025 הצטרף לתנועת הביטחוניסטים.

## חיים אישיים
בשנת 2023 התחתן עם מיטל, ישראלית ילידת ראשון לציון והוא דובר הולנדית, אנגלית, ערבית ועברית.

## קישורים חיצוניים

* 

## הערות שוליים

קטגוריה:בוגרי בית הספר לאמנויות תל אביב
קטגוריה:מוזיקאים יהודים
קטגוריה:מוזיקאים ישראלים
קטגוריה:מהגרים ששבו לישראל
אמיר שפילמן

**אמיר שפילמן** (נולד ב-4 בדצמבר 1980) הוא מלחין ישראלי.

## ביוגרפיה
שפילמן נולד בתל אביב, בה החל את לימודי ההלחנה בגיל 17. לאחר שלוש שנים בפריז, שם למד סולפג', הרמוניה, נגינה בפסנתר והלחנה, עבר בשנת 2006 לארצות הברית כדי ללמוד באוניברסיטת ניו יורק. שם השלים תואר ראשון בהלחנה תחת הנחייתם של טניה ליאון  וג'ייסון אקרדט , ובהדרכה צמודה של הפסנתרנית אורסולה אופנס .

הוא קיבל את התואר השני שלו בהלחנה, עם התמחות בניצוח, מבית הספר הגבוה למוזיקה ע"ש קרל מריה פון ובר בדרזדן, תחת הנחייתם של מארק אנדרה , מאנוס צאנגאריס  ופרנץ מרטין אולבריש . בשנת 2011, ייסד את אנסמבל "מוטו פרפטואו", תזמורת קאמרית מניו יורק המתמחה במוזיקה עכשווית ויצירות משותפות, ושימש כמנהלה האמנותי עד שנת 2015.

במהלך הקריירה שלו, שפילמן עבד עם מגוון מבצעים, תזמורות והרכבים, בהם אנסמבל אנטרקונטמפורן (פריז), האנסמבל הבינלאומי למוזיקה עכשווית , רביעיית מיווס (Mivos), אנסמבל מיתר ואנסמבל ניקל (תל אביב), אינטרפייס (פרנקפורט), "AuditivVokal" (דרזדן), El Perro Andaluz (דרזדן) , אנסמבל יוהאן רוזנמולר (לייפציג) , LUX:NM  ואנסמבל מוזאיק (ברלין), האנסמבלים רקונסיל ופלטיפוס (וינה) ועוד.

בין שותפיו ליצירה ניתן למנות את הסופר זוכה פרס ספיר ראובן נמדר, פסל הסאונד הנס ואן קולוויק, האמן החזותי והמעצב גיורא אהרוני, המשוררת נדיה קוכן-מייסטר  ועוד.

באפריל 2013, יצירתו לאנסמבל גדול "Hedef", זכתה בפרס חבר השופטים בפסטיבל "היידלברגר פרילינג"  תחת ניצוחו של מתיאס פינצ'ר. באוקטובר 2014, אנסמבל אנטרקונטמפורן ביצע בבכורה את יצירתו הגדולה "Iridescent Stasis" בביאנלה למוזיקה של ונציה . בשנת 2016 נבחר שפילמן לייצג את גרמניה באירועי בירת התרבות של אירופה בוורוצלב, שם בוצעה בבכורה יצירתו "Destruction" למקהלה ותזמורת גדולה. הקונצרט נערך תחת כיפת השמיים על גדות נהר האודר, מול קהל של 140,000 צופים.

ב-22 במרץ 2025 ביצע בר צמח את הקונצ'רטו לשופר ולתזמורת החדש שכתב, "ניגון דוד – פנטזיה לשופר ולתזמורת", עם התזמורת הסימפונית של ברלין.

המוזיקה שלו יוצאת לאור בהוצאת Edition Gravis.

## פרסים
* ב-2013 זכתה יצירה שכתב בפרס חבר השופטים בפסטיבל היידלברגר פרילינג  בניצוחו של מתיאס פינצ'ר.
* ב-2018 זכה בפרס Dagesh KunstLab של המוזיאון היהודי בברלין, עבור היצירה "פתוח, סגור, פתוח".

## קישורים חיצוניים

* 
* 
* ישראלים על גדות האודר, באתר הבמה
* 

## הערות שוליים

קטגוריה:מלחינים ישראלים במוזיקה הקלאסית
קטגוריה:מנצחים ישראלים
קטגוריה:בוגרי אוניברסיטת ניו יורק
קטגוריה:ישראלים שנולדו ב-1980
איזה יופי!

"**איזה יופי!**" (מכונה גם "**פרויקט שירי יום העצמאות 2008**") הוא המיני-אלבום הראשון של להקת הפאנק-רוק הישראלית "שייגעצ", אשר יצא לאור בשנת 2008, לקראת יום העצמאות השישים של מדינת ישראל. מיני-אלבום זה היה הוצאתה האחרונה של הלהקה טרם פירוקה שלוש שנים לאחר מכן.

## רקע
לרגל יום העצמאות השישים של מדינת ישראל הוציאה שייגעצ לאור מיני-אלבום המכיל חמישה עיבודי פאנק-רוק לשירי "ארץ ישראל הישנה והטובה".

לרגל השקת המיני-אלבום קיימה הלהקה בחודש יוני הופעת חגיגית במועדון זאפה תל אביב. בשונה משאר הופעותיה, בהופעה זו ביצעו חברי הלהקה גרסאות כיסוי בלבד, ואף אירחו את הקומיקאים גורי אלפי ועידן אלתרמן.

## רשימת השמעה

## משתתפים
* יובל מנדלסון – זמרה, גיטרה
* שיקו פלדמן – גיטרה
* אבי מרקוביץ' – גיטרה בס
* אסף רייז – תופים

## הערות שוליים

קטגוריה:אלבומי שייגעצ
קטגוריה:מיני-אלבומים בעברית
קטגוריה:אלבומי גרסאות כיסוי
קטגוריה:אלבומי חברת הד ארצי
קטגוריה:מיני-אלבומים מ-2008
קטגוריה:ישראל בתרבות ובאמנות
הר קאני

**הר קֶאֵנִי** (בגאורגית: **ყეენის მთა**) הוא הר ברובע גלדאני  בטביליסי, גאורגיה. הוא ממוקם בחוף הצפון-מערבי של מאגר המים של טביליסי, בגובה של 629 מטרים מעל פני הים. הוא בנוי מחרסית, גבס ואבן חול מתקופת האוליגוקן-מיוקן התחתון. יש לו מדרונות תלולים למדי, צורת חרוט קטום, והוא סימטרי.

על ההר ממוקמת אנדרטת הכרוניקה של גאורגיה. על פי האגדה, כאן נערך פסטיבל קֶאֵנוֹבָּה, ומכאן שמו.

## קישורים חיצוניים

קטגוריה:גאורגיה: הרים
קטגוריה:אירופה: הרים
קטגוריה:טביליסי: גאוגרפיה
קטגוריה:גאורגיה: גאולוגיה
קטגוריה:גאורגיה: גאוגרפיה
אנלוג מבני

**אנלוג מבני**, המכונה גם **אנלוג כימי** או פשוט **אנלוג**, הוא תרכובת בעלת מבנה דומה לזה של תרכובת אחרת, אך שונה ממנה ביחס לרכיב מסוים.

השוני יכול להתבטא באטום אחד או יותר, קבוצות פונקציונליות או תת-מבנים, אשר מוחלפים באטומים, קבוצות פונקציונליות  או תת-מבנים אחרים. לעיתים ניתן לייצר, לפחות תאורטית, מחומר מהאנלוג המבני שלו. אנלוגים מבניים הם לרוב איזואלקטרוניים .

אף על פי שבדרך כלל קיים דמיון כימי גבוה בין אנלוגים מבניים, הם אינם בהכרח אנלוגים פונקציונליים  ועשויים להיות בעלי תכונות פיזיקליות, כימיות, ביוכימיות או פרמקולוגיות שונות מאוד.

במחקרים לגילוי תרופות , נוצרת ונבדקת סדרה גדולה של אנלוגים מבניים של תרכובת מובילה  ראשונית כחלק ממחקר יחסי מבנה-פעילות  או שמסד נתונים נבדק לאיתור אנלוגים מבניים של תרכובת מובילה.

אנלוגים כימיים של סמים לא חוקיים מפותחים ונמכרים על מנת לעקוף חוקים האוסרים את מכירת התרכובת המקורית. חומרים כאלה נקראים לעיתים קרובות באנגלית סמי מעצבים ובישראל מכונים "סמי פיצוציות". מסיבה זו, ארצות הברית העבירה את חוק האנלוגים הפדרלי  בשנת 1986. הצעת חוק זו אסרה על ייצור של כל אנלוג כימי של חומר מסוג Schedule I או Schedule II  בעל השפעות פרמקולוגיות דומות באופן מהותי, במטרה לצריכה אנושית.

## דוגמאות

## אנלוג נוירוטרנסמיטר
אנלוג של נוירוטרנסמיטר הוא אנלוג מבני של נוירוטרנסמיטר, המשמש בדרך כלל כתרופה. כמה דוגמאות כוללות:
* אנלוג קטכולאמין
* אנלוג של GABA
* אנלוג של סרוטונין

## ראו גם
* נגזרת (כימיה)
* אנלוג מצב מעבר

## קישורים חיצוניים
* אנלוגים ב-ChEMBL, DrugBank ומפת הקישוריות - שירות אינטרנט חינמי למציאת אנלוגים מבניים ב־ChEMBL, DrugBank ומפת הקישוריות
## הערות שוליים

קטגוריה:כימיה
אנדרואיד 16

**אנדרואיד 16** היא הגרסה ה-16 של מערכת ההפעלה לניידים אנדרואיד. התצוגה המקדימה הראשונה למפתחים יצאה ב-19 בנובמבר 2024, גרסת הבטא הראשונה יצאה ב-23 בינואר 2025, וגרסתה הסופית הופצה ב-10 ביוני 2025.

נכון לנובמבר 2025, 9.84% ממכשירי האנדרואיד רצים על אנדרואיד 16.

## מאפיינים
### ממשק משתמש
אנדרואיד 16 מכיל ממשק משתמש תחת שפת העיצוב של גוגל Material Design. הממשק כולל אנימציות וצבעים מחודשים. בספטמבר 2025 עיצוב הממשק הגיע גם לגוגל פיקסל.

### מצב שולחן עבודה
אנדרואיד 16 כולל מצב חדש הנקרא "מצב שולחן עבודה" (Desktop mode), מצב זה מוסיף שולחן עבודה של מחשב נייח על פני הטאבלט, בדומה ל-Chrome OS ו-Samsung DeX.

### קונסול לינוקס
האנדרואיד 16 כולל קונסול לינוקס המאפשר הרצה של תוכנות לינוקס באמצעות גאדג'ט בשם Android Virtualization Framework (או בקיצור AVF). הגאדג'ט הראה יכולות להריץ משחקי מחשב כגון דום (1993) והוא עושה זאת על בסיס סביבת דביאן.

### הגדרות פרטיות
גאדג'ט חדש באנדרואיד 16 בשם Privacy Sandbox מאפשר למשתמשים להגביל את הנתונים האישיים שהם משתפים עם אפליקציות שונות.

### שיתוף אודיו
האנדרואיד 16 מאפשר לשתף אודיו למספר מכשירי בלוטות' במקביל. על מנת להשתמש בגאדג'ט זה, כל המכשירים חייבים לתמוך ב-Bluetooth LE Audio.

### תמיכה ב-APV
אנדרואיד 16 כולל תמיכה בפורמט Advanced Professional Video (או בקיצור: APV). פורמט זה מאפשר הזרמה, העלאה וצילום של סרטונים באיכות גבוהה על פני מספר מכשירים. פורמט זה פותח על ידי חברת התקנים Internet Engineering Task Force.

### תמיכה בטקסט אנכי
אנדרואיד 16 כולל תמיכה בטקסט אנכי. זאת כדי לתמוך במספר מערכות כתיבה אשר כותבות באופן אנכי, כגון השפה המונגולית.

## קישורים חיצוניים

* 

## הערות שוליים

קטגוריה:תוכנות שהושקו ב-2025
קטגוריה:אנדרואיד
אלפרד יוזף פוטוצקי

[שמאל|ממוזער|250px|דיוקן מאת [יאן מטייקו]]
**אַלְפְרֶד יוֹזֶף פּוֹטוֹצְקִי** (בפולנית: **Alfred Józef Potocki**; ) היה אציל פולני, בעל קרקעות, ופוליטיקאי אוסטרי מלוכני ליברל-שמרן וראש ממשלה.

## ראשית חייו
הרוזן פוטוצקי נולד ב-29 ביולי 1817 (או 1822) בלנצוט כבן למשפחת פוטוצקי הידועה, אחת ממשפחות האצולה הפולניות העשירות ביותר, אם כי היה נתין של האימפריה האוסטרית, וירש את אחוזות האורדינציה (ordynat) של לנצוט מאביו. הוא היה בנו של הרוזן  והנסיכה יוזפינה מריה צ'רטוריסקה. סבו היה הסופר , הידוע בעיקר בשל הרומן המפורסם שלו .

אלפרד יוזף פוטוצקי ידוע כמי שבנה את  המפואר, בית מגורים גדול בלבוב. ב-1873 היה ממייסדי  (האקדמיה הפולנית למיומנויות) בקרקוב. הוא ניהל מזקקה משפחתית, הידועה כיום בשם .

## קריירה
הוא היה חבר בסיים הלאומי של גליציה מ-1863 עד 1889 ו (יו"ר הפרלמנט) מ-1875 עד 1877. מ-1875 עד 1883 כיהן כמושל גליציה.

ב-1848 נבחר לחבר בבית התחתון של  (הרייכסראט), בית הנבחרים (Abgeordnetenhaus), וב-1861 בבית העליון, בית הלורדים (Herrenhaus). הוא שירת בסגל הדיפלומטי והיה שר החקלאות של אוסטריה מ-30 בדצמבר 1867 עד 15 בינואר 1870, אך התפטר בשל דעותיו הפדרליסטיות שהיו במיעוט בקבינט.

הוא כיהן כראש ממשלת אוסטריה מ-1870 עד 1871, והיה אחד משני הלא-גרמנים היחידים שהחזיקו במשרה זו באוסטרו-הונגריה. ב-12 באפריל 1870, הפך לראש ממשלת ציסלייטניה (החלק "האוסטרי" של האימפריה) החמישי ובמקביל לשר ההגנה. תקופת כהונתו כללה את ביטול הקונקורדט של 1855. הוא לא הצליח בקידום הפדרליזם, ולאחר שנכשל בהשגת שיתוף הפעולה של הצ'כים ברייכסראט, התפטר ב-6 בפברואר 1871, ובכך פתח תקופת ביניים קצרה של שלטון שמרני תחת הרוזן  (פברואר 1871 – אוקטובר 1871) שהיה בלתי יעיל באותה מידה ביישום הפדרליזם, כך שהכוח חזר במהרה לליברליזם.

## חיים אישיים
ב-18 במרץ 1851 בסלאוויטא, נישא לנסיכה , יורשת משפחת הנסיכים הבולטת . יחד נולדו להם שני בנים ושתי בנות:
* הרוזן  (1852–1915), שנישא לנסיכה אלז'בייטה מטילדה רדזיוויל, בתם הבכורה של הנסיך  ו.
* הרוזנת יוליה פוטוצקה (1854–1921), שנישאה לרוזן ולדיסלאוס .
* הרוזנת קלמנטינה פוטוצקה (1856–1921), שנישאה לרוזן יאן לאון אנטוני , בנו של הרוזן .
* הרוזן  (1862–1922), שנישא לנסיכה הלנה אוגוסטה רדזיוויל, בתם הצעירה של הנסיך  ו.

הרוזן פוטוצקי מת ב-18 במאי 1889 בפריז.

## עיטורים
* אביר מסדר גיזת הזהב
* מסדר כתר הברזל
* אביר הצלב הגדול של 
* 

## לקריאה נוספת

* W. Goldinger – J. Zdrada: Potocki, Alfred Graf. In: Österreichisches Biographisches Lexikon 1815–1950 (ÖBL). Band 8, Verlag der Österreichischen Akademie der Wissenschaften, Wien 1983, , S. 230.
* Meyers Großes Konversations-Lexikon Band 16, Leipzig 1908, S. 235.
* Christian Schärf: Ausgleichspolitik und Pressekampf in der Ära Hohenwart. Die Fundamentalartikel von 1871 und der deutsch-tschechische Konflikt in Böhmen. Verlag Oldenbourg, München 1996, , S. 75.


## קישורים חיצוניים

אלפרד יוזף פוטוצקי
קטגוריה:פוליטיקאים אוסטרים
קטגוריה:ראשי ממשלות
קטגוריה:ילידי 1822
קטגוריה:נפטרים ב-1889
אברהם חולי

ד"ר **אברהם חולי** (נולד ב-21 בדצמבר 1944) הוא איש ציבור, קצין צה"ל במילואים בדרגת סגן-אלוף, מומחה לניהול איכות ופעיל חברתי ישראלי. חולי כיהן כיו"ר האיגוד הישראלי לאיכות ופועל רבות לקידום מדדי מצוינות לאומיים בישראל ולהנצחת גבורתם של יהודים שהצילו יהודים בתקופת השואה.

## ביוגרפיה
חולי נולד במושב צור משה. בשנת 1963 התגייס לצה"ל ושירת בחיל הקשר. במהלך שירותו התקדם לדרגת סגן-אלוף וכיהן כראש ענף איכות בחיל. עם שחרורו מהצבא בשנת 1984, פנה למגזר העסקי והצטרף לחברת מוטורולה ישראל, שם כיהן כסמנכ"ל איכות ושביעות רצון לקוחות.

חולי הוא בעל תואר שלישי (דוקטור) במנהל עסקים.

## קריירה מקצועית וניהול איכות
לאורך הקריירה שלו נחשב חולי למומחה בולט בתחום המצוינות הארגונית. בין השנים 1999–2004 כיהן כיו"ר האיגוד הישראלי לאיכות. במסגרת תפקידו זה ופעילותו המקצועית, פיתח בשנת 2001, בשיתוף עם הלשכה המרכזית לסטטיסטיקה, את "מדד המצוינות ואיכות החיים בישראל כמדינה דמוקרטית". כמו כן, פיתח מדדי משנה לבחינת רמת האלימות בספורט ושחיתות שלטונית.

בשנת 2019 הוענק לו אות הוקרה על מפעל חיים מטעם האיגוד הישראלי לאיכות. בשנת 2021 קיבל הוקרה מאוניברסיטת בן-גוריון בנגב על תרומתו למחקר מדדי איכות לרפואת הקהילה.

## פעילות ציבורית וחברתית
חולי מקדיש את מירב זמנו להתנדבות במגוון רחב של תחומים בחברה האזרחית:
* סגן נשיא עולמי כנציג "בני ברית" בישראל בשנים 2017-2019
* **הנצחת השואה:** פעיל בולט ב"ועד הפעולה להוקרת גבורתם של יהודים שהצילו יהודים בתקופת השואה". במסגרת זו הוא פועל לשינוי הנרטיב ההיסטורי והדגשת הערבות ההדדית היהודית.
* **מורשת יהדות יוון:** מכהן כיו"ר העמותה הבינלאומית למורשת יהדות יוון בישראל.
* **שיפור החברה:** שותף להקמת עמותת צ.א.ל.ה (צוותי אזרחים לשיפור החברה) ופעיל בתנועה לאיכות השלטון.
* **בית המצוינות הלאומי:** יזם את הקמת המיזם השואף להנחיל ערכי מצוינות ואיכות ברמה הלאומית.
* משמש כנציג ציבור במועצה הציבורית לסטטיסטיקה של הלשכה המרכזית לסטטיסטיקה, הגוף המייעץ העליון בנושאי סטטיסטיקה רשמית בישראל.

## קישורים חיצוניים
* אתר "יהודים שהצילו יהודים"
* האיגוד הישראלי לאיכות

## הערות שוליים

קטגוריה:חיילי חיל הקשר והתקשוב
קטגוריה:ישראלים שנולדו ב-1944
פרניאס

**פרניאס** (באלבנית: **Prrenjas**, אופן היידוע באלבנית: **Përrenjasi**) היא עיירה ורשות מקומית השוכנת במחוז אלבסן אשר במזרח אלבניה, סמוך לאגם אוחריד ולגבול עם מקדוניה הצפונית.

## גאוגרפיה ומינהל
העיירה שוכנת סמוך לגבול עם מקדוניה הצפונית, בגובה של 567 מטרים מעל פני הים, כאשר מסביבה מתנשאים הרים. בעיירה שורר אקלים יבשתי מתון, כאשר הטמפורטורה השנית הממוצעת עומדת על 13.4 מעלות צלזיוס.
ב-2015 במסגרת רפורמה שבוצעה בשלטון המקומי האלבני, הוכללו בשטח הרשות המקומית עוד שלושה יישובים בסביבתה, וב-2011 התגוררו בכל ישובי הרשות 24,906 תושבים. הרשות המקומית פרינאס משויכת לנפת ליבראז'ד.

## היסטוריה
יישוב בשם טורביולי מתועד בימי הביניים בעת כיבוש האזור על ידי האימפריה העות'מאנית. במסגרת המאבק ניהל סקנדרבג מספר קרבות נגד העות'מאנים סמוך ליישוב.

נסיגת האימפריה העות'מאנית הובילה לאי שקט אזורי, ב-1912 פרץ מרד אלבני  נגד העות'מאנים ובאוגוסט שוחררה העיירה מהשלטון העות'מאני, אך נכבשה בהמשך שוב. במהלך מלחמת הבלקן השנייה כבש צבא ממלכת יוון את פרניאס, והיוונים החזיקו בעיר עד 1914, עת הועברה לאלבניה העצמאית בהמשך לסיכומי הסכם לונדון. במהלך מלחמת העולם הראשונה נכבש האזור על ידי הצבא האיטלקי. האיטלקים שהיו חלק ממדינות ההסכמה ביקשו להבטיח אחיזה מלא בים האדריאטי, והחזיקו באזור עד 1920, מועד בו שבה העיירה לידיים אלבניות.

ב-1928 הוקמה רשמית ממלכת אלבניה. באפריל 1939 פלשו האיטלקים לאלבניה, כבשו אותה, ובהמשך פרצה מלחמת איטליה–יוון. היוונים הדפו את האיטלקים לתוך אלבניה וייצבו קו באזור פרמט. ב-1941 שבו האיטלקים וכבשו את האזור.

ב-1943, במהלך מלחמת העולם השנייה בעקבות הסכם שביתת הנשק עם איטליה, כבש הוורמאכט את אלבניה. ב-24 במאי 1944 שוחרר האזור על ידי כוחות צבא בריטיים ופרטיזנים קומוניסטיים, אליהם הצטרפו עריקים מהצבא האיטלקי בראשות אנוור הוג'ה אשר תפס את השלטון במדינה. בתקופה הקומוניסטית התפתחה תעשיית כריית מינרלים ומפעלי מתכת בסביבות העיר, אשר הובילה גם לזיהום סביבתי.

סתיו העמים לא פסח על אלבניה, ובראשית שנות ה-90 של המאה ה-20 קרס השלטון הקומוניסטי במדינה. כלכלת העיר שינתה את פניה בהדרגה ומתבססת על מגזר השירותים לצד חקלאות וגידול בקר.

## קישורים חיצוניים

## הערות שוליים

פרניאס
טלמאכוס (פירושונים)

השם **טלמאכוס** או **טלמכוס** עשוי להתייחס למספר דמויות או אישים.
שיאומי ארנה

**שיאומי ארנה** (בלטבית: **Xiaomi Arēna**) הוא היכל ספורט רב-תכליתי השוכן בעיר ריגה, בירת לטביה. האולם נפתח ב-15 בפברואר 2016 ותכולתו נעה בין 10,300 ל-14,500 אלף מקומות ישיבה (בהתאם לסוג האירוע המתקיים בו).

המתחם תוכנן על ידי חברה קנדית Stadium Consultants International תוך שיתוף פעולה עם משרדי תכנון מקומיים. האולם נבנה לקראת פתיחת אליפות העולם בהוקי קרח של שנת 2006, ואירח גם משחקים באליפות העולם בהוקי קרח 2021 ובאליפות העולם בהוקי קרח 2023. השם המקורי היה "ארנה ריגה" והוא הוחלף לשם הנוכחי בשנת 2025.

במהלך השנים באולם התקיימו תחרויות יורובסקט ויורובסקט נשים, מפגשי גביע דייוויס ותחרויות ספורט נוספות לרבות אליפות העולם בהוקי קרח שלוש פעמים. האולם הוא אולם הבית של קבוצות ההוקי קרח דינמו ריגה ושל קבוצת הכדורסל VEF ריגה.

מעת לעת, פרט למופעי הספורט, מארח האולם מופעי מוזיקה, כמו אירוויזיון הילדים 2015 שהתקיים בו בנובמבר 2015 והופעות של זמרים כמו אל באנו, אלה פוגצ'ובה, בוני טיילר, אלטון ג'ון, מטאליקה ועוד.

## קישורים חיצוניים

קטגוריה:ריגה: ספורט
קטגוריה:אולמות כדורסל
קטגוריה:ריגה: מבנים
הכרה בסומלילנד

ממוזער|הכרה בינלאומית בסומלילנד|300x300 פיקסלים
**ההכרה הבין-לאומית ב[[סומלילנד]]** שנויה במחלוקת מאז שהרפובליקה של סומלילנד הכריזה על עצמה כיורשת החוקית של מדינת סומלילנד, שקיבלה עצמאות מהממלכה המאוחדת ב-26 ביוני 1960 וכאשר הרפובליקה הסומלית  קיבלה עצמאות ב-1 ביולי 1960, החליטו שתי המדינות להתמזג למדינה אחת. סומלילנד נתבעת על-ידי סומליה כחלק בלתי נפרד משטחה.

נכון ל-27 בדצמבר 2025, אחת מתוך 193 (0.5%) המדינות החברות באומות המאוחדות הכירה בסומלילנד.

מדינת סומלילנד, במהלך קיומה קצר הימים בין 26 ביוני 1960 ל-1 ביולי 1960, עד אשר התמזגה יחד עם הרפובליקה הסומלית החדשה לסומליה, זכתה להכרה בין-לאומית מ-35 מדינות ריבוניות.

ב-26 בדצמבר 2025 הפכה ישראל למדינה הראשונה החברה באומות המאוחדות שהכירה בסומלילנד שהוקמה מחדש.

## היסטוריה
אזור סומלילנד של ימינו נשלט במהלך השנים על-ידי קבוצות שונות, האחרונה שבהן היא סולטנות איסאק, לפני שעבר לשלטון בריטי בשנת 1884. תחת השלטון הבריטי, הגדירה סומלילנד הבריטית את הגבולות אשר כיום טוענת הרפובליקה של סומלילנד כגבולותיה.

ביוני 1960 קיבלה סומלילנד הבריטית את עצמאותה מהממלכה המאוחדת כמדינת סומלילנד. מספר ימים לאחר מכן, מדינת סומלילנד התמזגה עם טריטוריית הנאמנות של סומלילנד  על-מנת להקים את סומליה.

במאי 1991 הכריזה סומלילנד על עצמאות מסומליה.

ב-26 בדצמבר 2025 הפכה ישראל למדינה הראשונה החברה באומות המאוחדות שמכירה ברפובליקה של סומלילנד.

## עמדות שננקטו על ידי גופים ריבוניים
### גופים המכירים בסומלילנד כמדינה עצמאית
#### מדינות חברות באו"ם

;

#### מדינות וישויות אחרות

### גופים שלא מכירים בסומלילנד כמדינה עצמאית
#### מדינות חברות באו"ם

;

#### מדינות וישויות אחרות

## ראו גם
* יחסי החוץ של סומלילנד
* יחסי ישראל–סומלילנד
* מדינות שההכרה בהן מוגבלת

## קישורים חיצוניים
* עדנה אדן אסמאעיל, שרת החוץ לשעבר ואשת ראש ממשלת סומלילנד הראשון, בהצהרה לציבור לאחר ההכרה, 27 בדצמבר 2025, בסומלית, ובאנגלית (מדקה 3:25) בערוץ MM Somali TV ברשת יוטיוב. 
* 

## הערות שוליים

קטגוריה:סומלילנד
קטגוריה:סומלילנד: יחסי חוץ
קטגוריה:חבלי ארץ במחלוקת: מעמד משפטי ובין-לאומי
דוידה ברטזאגי

**דוידה ברטזאגי** (באיטלקית: **Davide Bartesaghi**; נולד ב-29 בדצמבר 2005 בארבה שבאיטליה) הוא כדורגלן איטלקי המשחק בעמדת המגן השמאלי בקבוצת מילאן מהסרייה א'.

## קריירת מועדונים
ברטזאגי החל לשחק כדורגל במחלקת הנוער של אטאלנטה, ובשנת 2012 החל עבר למחלקת הנוער של מילאן. בשנת 2023 החל להתאמן עם הקבוצה הבוגרת של מילאן. ב-23 בספטמבר 2023 ערך את הופעת הבכורה שלו במועדון, בניצחון 1-0 על הלאס ורונה במסגרת המחזור החמישי בסרייה א' לעונת 2023/2024. ב-2 באוקטובר חתם על חוזה מקצועני ראשון במועדון, עד לשנת 2026. ב-13 בדצמבר ערך את הופעת הבכורה שלו בליגת האלופות, בניצחון 2-1 על ניוקאסל יונייטד במסגרת שלב הבתים לעונת 2023/2024.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:מגני כדורגל איטלקים
קטגוריה:כדורגלני מילאן
קטגוריה:כדורגלני פיינורד
קטגוריה:איטלקים שנולדו ב-2005
מיכאלה בנטהאוס

**מיכאלה מיכי בנטהאוס** (בגרמנית: **Michaela Michi Benthaus**) היא אסטרונאוטית ומהנדסת מכטרוניקה וחלל גרמנייה. בדצמבר 2025, היא הפכה לנכה הראשונה היושבת על כיסא גלגלים שטסה לחלל. היא עובדת בסוכנות החלל האירופית.

## קריירה
בגיל 26 בנטהאוס עברה תאונת אופני הרים קשה, ועקב פגיעה בחוט השדרה היא איבדה את יכולתה לכת. מצבה הרפואי התגלה מאוחר יותר כשיתוק והיא משתמשת בכיסא גלגלים להתניידות. היא נרשמה לתוכנית התמחות לתואר שני של סוכנות החלל האירופית בהולנד.

בשנת 2022 טסה בנטהאוס במטוס כבידה מופחתת בשם Vomit Comet, אשר הטסים בו חשו חוסר משקל לרגעים ספורים. בשנת 2024 השלימה בנטהאוס משימת אסטרונאוט מוצלחת של שבועיים בפולין. היא עוסקת בטניס נכים בזמנה הפנוי, מלבד עיסוקה העיקרי בהנדסת אווירונאוטיקה.

בשנת 2025 טסה עם עמיתה, המהנדס הגרמני הנס קניגסמן, לחלל החיצון. בנטהאוס פנתה אליו כדי לבדוק את האפשרות להגשים את חלומה להיות אסטרונאוטית. בנטהאוס קיבלה הכשרה בתוך קפסולת בלו אוריג'ין ניו שפרד תחת פיקוחו של קניגסמן. היא הייתה אחת מחברי הצוות של טיסת החלל התת-מסלולית בלו אוריג'ין NS-37. מסעה מומן על ידי בלו אוריג'ין של ג'ף בזוס. היא נשלחה לחלל על ידי מעבר קו קרמן, הנמצא כ-100 ק"מ מעל כדור הארץ. עם חמישה חברי צוות נוספים בטיסת החלל בלו אוריג'ין NS-37 המריאה בנטהאוס מטקסס ב-20 בדצמבר 2025 לטיסה שנמשכה 10 דקות. בנטהאוס הייתה האסטרונאוט/ית הראשונה שטס/ה לחלל בכיסא גלגלים.

בנטהאוס דוגלת בהכלה ובשוויון זכויות של אנשים עם מוגבלויות פיזיות. לאחר שסיימה בהצלחה את הטיסה בחלל, הדגישה שיש לנקוט יוזמות נוספות כדי לתת יותר מקום לאנשים עם מוגבלויות בתחומי העניין המועדפים עליהם. בנטהאוס ידועה במאמציה ההומניטריים. היא תכננה לגייס כסף למען ארגון הרווחה "כנפיים לחיים" לחקר פגיעות בחוט השדרה.

## קישורים חיצוניים
* 

## הערות שוליים

קטגוריה:אסטרונאוטים
קטגוריה:נכים גרמנים
קטגוריה:גרמניות שנולדו ב-1992